ধ্রুব এষ : অনেক সময় ‘বিশ্বমান’ শব্দটা কানে আসে। অর্থাৎ এখানে কিছু হলে সেটির তুলনা করতে আমরা বিশ্বের দিকে তাকাই। আমার কাছে এই কনসেপ্টটাই খুব হাস্যকর মনে হয়। আমরা তো বিশ্বের বাইরে নই। আসলে প্রচ্ছদের ক্ষেত্রে ভালো লাগাটাই বড় কথা। কাজটা ভালো হয়েছে কিনা সেটাই হলো দেখার বিষয়। কাজটি কোথায় হয়েছে সেটি বড় কথা নয়। আমাদের বইয়ের প্রচ্ছদ কোনো অংশেই পিছিয়ে নেই এটা আমি বলতে পারি। এবং অনেকেই এখানে ভালো কাজ করছে।